दिल्लिनि सासे इउटुबार गौर’ब सर्मा मुंनि सुबुंखौ पुलिस बिफाना खाबाय बिथांनि सेनेलनि मुंआ जाबाय GauravZone मोन । बिथांआ बावैसो सिगांआव गावनि इउटुइब सेनेलाव मोनसे भिदिअ आपलद खालामदोंमोन जाय भिदिअखौ लानानै गोबां सुबुंफोरनि गेजेराव बाथ्रा दान्थे थामहिनबा सोनखारिलायदोंमोन बे हाबा मावनाया गाज्रि जादों होनना । बिथांआ गावनि भिदिअआव मासे सैमा फिसाखौ हाइड्रजेननि बेलुनाव खाना थामहिनबा सैमा फिसाखौ उदैयाव खाना बिरहोहोनानै गौरबआ बिनि सोमोन्दै फोरमायथिनाय नुनो मोनदोंमोन । उननि समाव सैमा फिसाखौ गाहायाव बोख्लायफिनो । बिजों लोगोसे सासे आयजोखौबो बे भिदिअआव मदद होनाय नुनो मोनदोंमोन । बिथां गौरबआ भिदिअखौ डिलेत खालामदोंमोन ‌। नाथाय भिदिअआ भाइरेल जाबायमोन । खौरां मोननाय बादिब्ला दिल्लि पुलिस बिफाना बिथांखौ एरेस्त खालामबाय होनना खौरां सौफैदों ‌। बिथांआ दिल्लिनि मालभिआ नोगोरनि होनना सिनायथिदों ।